SLOBOZIA

Nr.13 / 16.01.2024

**RAPORT DE ACTIVITATE AL**

**INSPECTORATULUI TERITORIAL PENTRU CALITATEA**

**SEMINȚELOR ȘI MATERIALULUI SĂDITOR IALOMIȚA**

**PENTRU ANUL 2023**

**Prezentare generală**

Inspectoratul Teritorial pentru Calitatea Semințelor și Materialului Săditor Ialomița are următoarele responsabilităţi:

* Asigură sistemul de calitate;
* Autorizează, supraveghează şi monitorizează agenţii economici pentru producerea, prelucrarea şi comercializarea seminţelor şi materialului săditor;
* Organizează, coordonează şi efectuează controlul calităţii seminţelor în câmp şi laborator;
* Verifică importul şi exportul de seminţe;
* Asigură exercitarea controlului în scopul menţinerii calităţii seminţelor şi materialului biologic, în pre – şi postcontrol, în colaborare cu Institutul de Stat pentru Testarea și Înregistrarea Soiurilor (I.S.T.I.S.);
* Face propuneri către Inspecția Națională pentru Calitatea Semințelor (I.N.C.S.) pentru îmbunătăţirea Regulilor şi Normelor tehnice;
* Întocmeşte anual programul de multiplicare şi certificare şi urmăreşte îndeplinirea lor;
* Urmăreşte aplicarea prevederilor legale, a Regulilor şi Normelor tehnice în vigoare;
* Execută sarcinile şi respectă instrucţiunile stabilite de I.N.C.S.;
* Organizează periodic instruirea şi testarea personalului autorizat;
* Monitorizează eşantionorii acreditaţi oficial, şi listarea etichetelor de către operatorii economici acceptaţi în acest sens.

**MISIUNEA** Inspectoratului Teritorial pentru Calitatea Semințelor și Materialului Săditor Ialomițaeste aceea de a garanta respectarea legii, de a garanta respectarea normelor și a regulilor în vigoare privind producerea, prelucrarea și comercializarea semințelor, respectarea prevederilor legale privind protecția soiurilor de plante protejate prin brevet, respectarea metodelor de înmulțire și a tehnologiilor adecvate, de a oferi operatorilor economici servicii de calitate, cu promptitudine şi profesionalism, în deplină transparenţă, politici publice care să răspundă nevoilor sale reale.

**Obiectivele** I.T.C.S.M.S. Ialomița propuse în anul 2023 au avut în vedere:

* realizarea atribuţiilor stabilite în concordanţă cu misiunea instituției, în condiţii de regularitate, eficacitate, economicitate şi eficienţă;
* protejarea fondurilor publice împotriva pierderilor datorate erorii, abuzului sau fraudei;
* respectarea legii, a Regulamentului de Organizare şi Funcţionare, a Regulamentului Intern şi deciziile conducerii;
* dezvoltarea şi întreţinerea unor sisteme de colectare, stocare, prelucrare, actualizare şi difuzare a datelor şi informaţiilor financiare şi de conducere.

**Conducerea, resursele umane și structura organizatorică a I.T.C.S.M.S. Ialomița**

Inspectoratul Teritorial pentru Calitatea Semințelor și Materialului Săditor Ialomița (I.T.C.S.M.S.) funcționează ca unitate cu personalitate juridică, finanţată din venituri proprii şi subvenții acordate de la bugetul de stat, subordonat Ministerului Agriculturii şi Dezvoltării Rurale (M.A.D.R.), prin Inspecţia Natională pentru Calitatea Seminţelor (I.N.C.S.), în conformitate cu art. 20 alin. (3) din Legea nr. 266/2002 privind producerea, prelucrarea, controlul şi certificarea calităţii, comercializarea seminţelor şi a materialului săditor, precum şi testarea şi înregistrarea soiurilor de plante, rerepublicată.

I.T.C.S.M.S. Ialomița este înfiinţat prin H.G. nr. 716/1999 privind reorganizarea şi funcţionarea Inspectoratelor pentru calitatea seminţelor şi materialului săditor şi a Laboratorului pentru Controlul Calităţii Seminţelor, cu modificările ulterioare.

 I.T.C.S.M.S. Ialomița are sediul în Slobozia, str. Al.Odobescu, nr.7, jud. Ialomița, Tel: 0243230161, e-mail: itcsmsil@gmail.com, itcsms.il@madr.ro, site: [www.itcsmsil.bvl.ro](http://www.itcsmsil.bvl.ro) .

I.T.C.S.M.S. Ialomița este condus de către un inspector șef, funcție asimilată în condițiile legii cu funcția publică generală de conducere de director executiv, în conformitate cu OUG 57/2019 privind Codul administrativ și funcționează pe baza Regulamentului de organizare și funcționare propriu, în urma aprobării Regulamentului cadru de organizare și funcționare a Inspectoratelor Teritoriale pentru Calitatea Semințelor și Materialului Săditor.

I.T.C.S.M.S. Ialomița are în structura organizatorică următoarele compartimente funcționale:

a) Compartiment control, certificare, înregistrare, supraveghere, monitorizare, acreditare, informatizare.

b) Compartiment laborator analize, primire probe, umiditate, puritate, germinație, stare fitosanitară.

c) Compartiment financiar - contabil, resurse umane, administrativ și relații publice.

I.T.C.S.M.S. Ialomița are în schema de personal, conform ultimei organigrame aprobate în anul 2021 de către M.A.D.R., un total de 14 posturi, din care: 1 post de funție publică de conducere, 12 funcții publice de execuție și 1 post funcție contractuală. Repartizarea personalului pe compartimente este următoarea (Fig.1):

- Conducerea I.T.C.S.M.S. Ialomița - 1 inspector șef

- Compartiment control, certificare, înregistrare, supraveghere, monitorizare, acreditare, informatizare – 7 consilieri

- Compartiment laborator analize, primire probe, umiditate, puritate, germinatie, stare fitosanitară – 4 referenți.

- Compartiment financiar - contabil, resurse umane, administrativ și relații publice – 1 economist și 1 referent contractual.

**Fig.1.**

Inspector Șef

1

Compartiment financiar - contabil, resurse umane, administrativ și relații publice

2

Compartiment laborator analize, primire probe, umiditate, puritate, germinație, stare fitosanitară

4

Compartiment control, certificare, înregistrare, supraveghere, monitorizare, acreditare, informatizare

7

**Informații despre fluctuația de personal**

În perioada ianuarie - decembrie 2023 raportul dintre numărul persoanelor care au venit în I.T.C.S.M.S. Ialomița, prin concurs de recrutare și numărul total de posturi prevăzute în organigramă a fost de 0/14, determinând o rată a fluctuației de 0%.

 În ceea ce privește funcția de conducere nu s-a înregistrat nici o fluctuație, la nivelul I.T.C.S.M.S. Ialomița existând 1 post de conducere, ocupat din 2014.

**Veniturile salariale**

Pentru a se asigura dezvoltarea unui sistem de politici salariale ca și de supraveghere a aplicării acestora, Compartimentul financiar-contabil, resurse umane, administrativ și relații publice a gestionat aplicarea prevederilor Legii-cadru 153/2017 privind salarizarea personalului plătit din fonduri publice, cu modificările și completările ulterioare. În acest sens s-au elaborat proceduri operaționale de lucru privind aplicarea legii cadru a salarizării.

Venitul mediu brut al personalului de execuție – clasa III (studii medii) este 8241 lei.

Venitul mediu brut al personalului de execuție – clasa I (studii superioare) este 9614 lei.

**Activitatea I.T.C.S.M.S. Ialomiţa**

I.T.C.S.M.S. Ialomiţa este instituție care desfășoară activități suport pentru gestionarea fondurilor europene, desfășurând în acest scop activități ce asigură aplicarea prevederilor legale, a normelor tehnice şi standardelor în vigoare, precum şi a reglementărilor internaţionale în domeniul seminţelor şi materialului săditor, la care România este parte, constată contravenţiile şi aplică sancţiunile prevăzute de lege prin persoanele împuternicite de ministrul agriculturii şi dezvoltării rurale.

Activitatea I.T.C.S.M.S. Ialomiţa în anul 2023 a avut în vedere realizarea obiectivelor propuse și a planificării activităților.

Activitatea I.T.C.S.M.S. Ialomiţa constă în:

-autorizarea și monitorizarea anuală a operatorilor economici,

-înscrierea la multiplicare şi control câmp a culturilor semincere,

-certificarea finală şi analize de laborator a loturilor de seminţe.

-organizarea și conducerea activității economico-financiare a instituției

**Autorizarea și monitorizarea anuală a operatorilor economici**

I.T.C.S.M.S. Ialomiţa efectuează controlul scriptic şi faptic în vederea înregistrării operatorilor economici pentru producerea, prelucrarea şi comercializarea seminţelor şi a materialului de înmulţire şi plantare, eliberează şi retrage autorizaţiile de funcţionare ale acestora, efectuează instruirea, testarea şi atestarea personalului operatorilor economici în vederea înregistrării acestora, supraveghează şi monitorizează activitatea operatorilor economici în vederea acordării vizei anuale.

Activitatea de autorizare se desfășoară conform HG nr. 769/2009 pentru aprobarea Metodologiei de înregistrare a operatorilor economici și eliberare a autorizației pentru producerea, prelucrarea și/sau comercializarea semințelor, cu modificările ulterioare.

I.T.C.S.M.S. Ialomiţa are un număr de 562 operatori economici înregistraţi cu 672 de autorizaţii eliberate.În 2023 s-au depus 29 de Cereri privind obținerea autorizației de producere/prelucrare/comercializare a semințelor și a materialului săditor și s-au eliberat 29 de autorizaţii de producere/prelucrare şi/sau comercializare seminţe şi material săditor.

Repartizarea celor 672 autorizaţii de producere, prelucrare şi/sau comercializare seminţe şi material săditor pe tip de activitate desfășurată este următoarea:

- 296 autorizaţii de producere seminţe si material săditor

- 114 autorizaţii de prelucrare seminţe si material săditor

- 262 autorizaţii de comercializare seminţe şi material săditor.

În anul 2023 au fost monitorizați 194 operatori economici și întocmite Fișe de supraveghere și monitorizare a activității operatorilor economici pentru 374 autorizaţii, astfel:

- 140 autorizații de producere seminţe şi material săditor

- 74 autorizații de prelucrare seminţe şi material săditor

- 160 autorizații de comercializare seminţe şi material săditor

 În anul 2023 au fost retrase 21 de autorizații de producere, prelucrare și/sau comercializare semințe și material săditor.

**Înscrierea la multiplicare şi control câmp a culturilor semincere**

Activitatea de multiplicare semințe și material săditor constă în depunerea, la cererea operatorilor economici autorizați, a Declarațiilor de multiplicare și verificarea în câmp a culturilor semincere. În urma verificărilor documentelor depuse, acestea sunt înregistrate și repartizate inspectorilor oficiali și se întocmește Programul de multiplicare.

Depunerea Declarațiilor de multiplicare și a documentelor care le însoțesc, are caracter permanent (1.01.2023-31.12.2023) și se efectuează pentru culturile de toamnă și pentru cele de primăvară.

**Verificarea în câmp** a loturilor semincere se realizează prin inspecţii efectuate în fiecare parcelă însămânţată, în diferite faze de vegetaţie, de către inspectorii oficiali şi este finalizată prin eliberarea **Actului de inspecţie în câmp** care poate avea decizia de **Admis, Admis sub rezervă** sau **Respins**.

Inspecțiile culturilor semincere în câmp au fost efectuate de 5 inspectori aprobatori, instruiți și atestaţi conform legislaţiei în vigoare, respectând Ordinele MADR şi Ghidurile de inspecție în câmp, pe grupe de culturi și specii. În anul 2023, în judeţul Ialomiţa, s-au înscris la multiplicare şi s-au realizat inspecțiile pentru verificarea purității varietale pentru 8367 ha, cu 680 parcele, la 111 de operatori economici. Repartizarea pe grupe de specii este reprezentată în graficul de mai jos (Fig.2).

Ca urmare a inspecțiilor în câmp au fost admise 8251 ha și respinse 116 ha.

**Fig.2.**

**Certificarea finală şi analize de laborator a loturilor de seminţe.**

Activitatea de laborator a I.T.C.S.M.S. Ialomița se desfășoară conform Ordinului ministrului agriculturii și dezvoltării rurale nr. 141/2012  pentru aprobarea Procedurilor, condițiilor și regulilor privind autorizarea oficială a laboratoarelor pentru testarea semințelor oficial și sub supraveghere oficială și conform SR EN ISO/IEC 17025:2018 Cerinţe generale pentru competenţa laboratoarelor de încercări şi etalonări și SR EN ISO 9001:2015 Sisteme de management al calității. Instituția noastră a obținut prima acreditare în anul 2004 și are implementat un Sistem de Calitate, asumat de toți angajații. Menținerea Sistemului Calității se realizează prin instruiri periodice efectuate conform calendarului aprobat, prin aplicarea măsurilor preventive și corective stabilite în baza auditului intern și extern, precum și prin rezultatele obținute la testele de referință.

 În anul 2023 s-a depus la L.C.C.S.M.S. Bucureşti cererea de reacreditare a I.T.C.S.M.S. Ialomița însoţită de Manualul Calităţii în vederea obţinerii Certificatului de reacreditare, conform cu **Ordin M.A.D.R. 141/2002 pentru aprobarea Procedurilor, condiţiilor şi regulilor privind autorizarea oficial**ă **a laboratoarelor pentru testarea seminţelor oficial şi sub supraveghere oficial**ă**.**

În luna aprilie 2023 în I.T.C.S.M.S. Ialomiţa s-a desfășurat reacreditarea laboratorului de către o comisie de auditori de la Ministerul Agriculturii şi Dezvoltării Rurale şi din cadrul Laboratorului Central pentru Calitatea Seminţelor şi Materialului Săditor Bucureşti.

Acreditarea are la bază SR EN ISO/CEI 17025:2018 Cerinţe generale pentru competenţa laboratoarelor de încercări şi etalonări şi a fost obţinută în data de 4.04.2023.

În cadrul laboratorului, angajații I.T.C.S.M.S. Ialomița au dovedit competență, imparțialitate, operativitate, solicitudine şi receptivitate pe parcursul efectuării analizelor şi eliberării documentelor, asigurându-se în acelaşi timp confidenţialitatea înregistrărilor şi a datelor.

Activitatea de analize laborator se desfăşoară în conformitate cu o serie de standarde:

* SR 1633/2003 – Seminţe pentru însămânţare. Eşantionarea loturilor.
* SR 7713/1999 – Seminţe pentru însămânţare. Determinarea purităţii fizice şi a componenţei botanice.
* SR 6123 – 1/1999 – Seminte agricole. Determinarea masei a 1000 seminţe.
* SR 6280/1995 – Seminţe pentru însămânţare. Determinarea stării sanitare.
* SR 6124-1/1999 – Seminte agricole. Determinarea umidităţii.
* SR 1634/1999 – Seminţe pentru însămânţare. Determinarea germinaţiei.
* SR 12511/1999 – Determinarea viabilităţii cu săruri de tetrazoliu.
* SR 6279-79 - Seminţe agricole pentru însămânţare- determinarea autenticităţii genurilor, speciilor şi soiurilor prin metode de laborator.

Pentru sămânţa declarată „Admisă” la inspecția în câmp a culturilor semincere privind puritatea varietală a soiurilor, operatorii economici au depus 1205 Declaraţii de certificare a loturilor de seminţe, în vederea obținerii Documentelor oficiale de calitate a loturilor de semințe.

Loturile de semințe după ce au fost supuse procesului de prelucare, tratare, lotizare, ambalare şi etichetare au fost eşantionate de cei 10 eşantionori oficiali ai I.T.C.S.M.S. Ialomița şi 4 eşantionori acreditaţi oficial. Eșantioanele au fost analizate în laborator pentru obținerea indicilor de valoare culturală: puritate, masa 1000 de boabe (MMB), germinație, umiditate, stare sanitară, cold-test, viabilitate, necesari comercializării semințelor.

Analizele de laborator au fost efectuate de analiștii I.T.C.S.M.S. Ialomița, care au fost instruiți și atestați de către Laboratorul Central pentru Calitatea Semințelor și Materialului Săditor București.

În laboratorul nostru, în anul 2023, au fost analizate 3173 de eșantioane, din care: 2097 eșantioane oficiale şi 1076 eșantioane informative.

Cele 3173de eșantioane au fost analizate în cadrul I.T.C.S.M.S. Ialomița în vederea obținerii indicilor de valoare culturală rezultând un număr total de determinări de laborator 10453, așa cum rezultă și din graficul de mai jos (Fig.3)

**Fig.3.**

În graficul de mai jos este prezentată evoluția numărului de eșantioane analizate la I.T.C.S.M.S. Ialomița, în perioada 2019-2023 (Fig.4.)

**Fig.4.**

 I.T.C.S.M.S. Ialomița, în anul 2023, în ceea ce privește cantitatea de sămânță certificată, a certificat final 8% din totalul seminței certificate în România.

Pe teritoriul judeţului Ialomiţa în anul 2023 s-au certificat final 147516 bucăți material săditor pomicol și o cantitate de **52543** **t**, cu o repartizare pe grupe de culturi astfel ( fig.5):

**Fig.5.**

În urma analizelor de laborator au fost respinse de la însămânţare 89 de loturi reprezentând 1050 t de sămânţă.

În anul 2023 s-a certificat final o cantitate de sămânță 52543 to, cu 2,98% mai mult față de anul 2022 (fig.6).

În cadrul I.T.C.S.M.S. Ialomiţa s-au eliberat 141143 etichete pentru sigilarea, marcarea şi identificarea loturilor de seminţe pe specii, soiuri, categorii biologice, verigi de înmulțire în vederea pregătirii loturilor de semințe pentru comercializare în sistem CE și OECD.

I.T.C.S.M.S. Ialomiţa a eliberat 23565 etichete cu Pașaport fitosanitar pentru speciile de plante la care apare obligativitatea circulației în Uniunea Europeană cu Pașaport Fitosanitar, astfel: 5510 etichete la materialul de plantare pomicol și 18055 etichete pentru speciile din grupa oleaginoase și pentru fibre și plante furajere (floarea soarelui, rapiță, soia, lucernă).

Pentru culturile de păioase însămânţate în toamna anului 2023 s-au depus până în luna decembrie 155 Declaraţii de multiplicare, ceea ce reprezintă înscrierea la multiplicare a 3911,73 ha de cereale păioase pentru anul de recoltă 2024. De asemenea, în perioada noiembrie-decembrie, s-au analizat stocurile de seminţe de porumb şi floarea soarelui pentru a fi gata pentru comercializare în anul 2024.

**Fig.6**

Laboratorul I.T.C.S.M.S. Ialomița este dotat cu aparatură şi echipamente de lucru performante, este auditat periodic de către Laboratorul Central pentru Calitatea Semințelor și a Materialului Săditor (LCCSMS) și INCS din cadrul MADR. Astfel, în urma celui mai recent audit, laboratorul I.T.C.S.M.S. Ialomița are un Sistem de Management al Calității documentat și fără neconformităti, certificat prin Certificatul de autorizare oficială nr. 1/4.04.2023

Monitorizarea activității de laborator desfășurată la I.T.C.S.M.S. Ialomița se face de către LCCSMS prin teste de referinţă, în două etape. În urma efectuării analizelor de puritate, germinație, umiditate și viabilitate cerute la testele de referință laboratorul I.T.C.S.M.S. Ialomița nu a înregistrat neconformităţi în desfăşurarea activităţii, în anul 2023.

**Monitorizare eșantionori acreditați oficial**. Pe teritoriul judetului Ialomiţa funcționează trei operatori economici care au personal instruit, atestat, acreditat şi monitorizat oficial, conform Ordinului M.A.D.R. nr. 451/2006 pentru aprobarea Procedurilor, condiţiilor şi regulilor privind acreditarea oficială a persoanelor pentru a preleva eşantioane de seminţe în vederea efectuării testelor de laborator sub supraveghere oficială. Eșantionorii acreditați oficial eşantionează loturile de seminţe proprietate a operatorului economic angajator și urmează a fi analizate de către I.T.C.S.M.S. Ialomiţa. Activitatea de eşantionare şi de listare etichete este monitorizată de inspectorul oficial desemnat, care prelevează eșantioane în limita de minim 5% din total loturi eșantionate de eșantionorul acreditat oficial. În acest sens, au fost eșantionate pentru monitorizarea eșantionorilor acreditați oficial 46 de loturi de semințe, la care au fost efectuate analizele de calitate, cu încadrarea în toleranță.

În urma efectuării analizelor de calitate la sămânță, puritate și germinație, pentru monitorizare s-a constatat că eșantionorii oficiali acreditați respectă SR 1633/2003 – Seminţe pentru însămânţare. Eşantionarea loturilor și procedurile de eșantionare. Drept urmare s-a prelungit acreditarea eșantionorilor prin acordarea vizei de monitorizare pentru anul 2024.

#### În acest an a fost înregistrată 1 cerere privind obţinerea acreditării/reacreditării oficiale pentru prelevarea eşantioanelor de seminţe în vederea efectuării testelor de laborator. Au fost desfășurate instruirile, testările și eșantionările a 20 de loturi de sămânță. În urma efectuării analizelor de puritate, germinație și umiditate și a încadrării în toleranță s-a acordat Certificatul de acreditare oficială și s-a încheiat Contractul de acreditare oficială pentru eșantionorul acreditat oficial.

**Certificare în sistem OECD**. În ceea ce priveşte exportul de seminţe de pe raza judeţului Ialomiţa, conducerea I.T.C.S.M.S. Ialomița a desemnat 3 persoane, care au fost instruite şi atestate de către L.C.C.S.M.S. București. Eșantionorii împuterniciți ISTA, se ocupă sigilarea, recoltarea eşantioanelor de seminţe, întocmirea documentelor însoţitoare pentru exportul în ţări extracomunitare și expedierea probelor la L.C.C.S.M.S. București pentru analize. Situația loturilor certificate final în sistem OECD este prezentată în tabelul de mai jos:

**Tabel.1.**

|  |  |  |  |
| --- | --- | --- | --- |
| Nr.crt. | Grupa de specii/Specia de plante | Nr. loturi certificate în sistem OECD | Cantitate (t) |
| 1 | Cereale păioase  | 83 | 1385 |
| 2 | Porumb | 66 | 718 |
| 3 | Floarea soarelui | 56 | 207 |
| 4 | Soia | 8 | 110 |
| 5 | Rapiță | 17 | 11 |
| 6 | Mazăre | 3 | 3 |
| **TOTAL** | **233** | **2434** |

 **Postcontrol loturi semincere.** Controlul menținerii calității semințelor și materialului săditor la toate categoriile biologice în precontrol și postcontrol se face conform Legii nr. 266/2002 privind producerea, prelucrarea, controlul şi certificarea calităţii, comercializarea seminţelor şi a materialului săditor, precum şi testarea şi înregistrarea soiurilor de plante, rerepublicată.

 În acest scop, au fost trimise în postcontrol la centrele de testare ale I.S.T.I.S. un număr total de 411 probe din care: 225 probe de grâu, 85 probe de orz, 7 probe de triticale, 7 probe de secară, 3 probe de ovăz, 19 probe de porumb, 6 probe floarea soarelui, 41 probe de soia, 18 probe de mazăre prelevate în scopul verificării identităţii şi purităţii varietale a soiurilor.

 În urma verificării rezultatelor primite se constată că, în urma multiplicării, au fost menţinute caracterele de soi distincte, uniforme și stabile conform descrierii oficiale, iar puritatea varietală este conform legislației în vigoare.

**Control pieţe**

I.T.C.S.M.S. Ialomiţa are atribuții de control conform Legii 266/2002 rerepublicată privind producerea, prelucrarea, controlul şi certificarea calităţii, comercializarea seminţelor şi a materialului săditor, precum şi testarea şi înregistrarea soiurilor de plante.

În baza atribuțiilor de control conform Legii 266/2002 rerepublicată și a Tematicii și programul de activitate nr. 206069/27.01.2023 I.T.C.S.M.S. Ialomiţa a efectuat controale la 194 de operatori economici. Inspectorii oficiali au constatat conformitatea cu legislația în vigoare, prin următoarele acțiuni: verificarea bazei materiale la operatorii noi autorizați, verificarea efectuării lucrărilor de purificare biologică la loturile semincere și controale în depozite în timpul eșantionării loturilor de sămânță.

Odată cu intrarea în vigoare a Ord. M.A.D.R. 1573/2014 privind controlul oficial al calităţii seminţelor prin testarea soiurilor nemodificate genetic privind impurificarea cu organisme modificate genetic, cei 3 eşantionori ISTA realizează eşantionarea loturilor de porumb şi soia pentru analizele GMO, analize ce se efecutează la L.C.C.S.M.S. Bucureşti. Testarea pentru organismele modificate genetic (GMO) a seminţelor comercializate se face în proporţie de 5% din totalul loturilor de seminţelor din speciile supuse monitorizării, pe operator economic.

Pe teritoriul județului Ialomița au fost eșantionate 76 loturi de porumb și soia și trimise pentru testarea GMO la Laboratorul Central pentru Calitatea Semințelor și Materialului Săditor București. În urma analizelor calitative s-a constatat conformitatea cu legislația în vigoare.

# În vederea respectării Ordinul nr. 80/2023 privind criteriile de eligibilitate, documentele justificative, condiţiile şi modul de implementare a intervenţiilor aferente sectoarelor vegetal şi zootehnic prevăzute la art. 1 alin. (2) lit. a)-c) din Hotărârea Guvernului nr. 1.571/2022 privind stabilirea cadrului general de implementare a intervenţiilor aferente sectoarelor vegetal şi zootehnic din cadrul Planului strategic PAC 2023-2027, finanţate din Fondul european de garantare agricolă şi de la bugetul de stat, I.T.C.S.M.S. Ialomița are atribuții în a recolta probe de cânepă.

În anul 2023 nu s-au înregistrat cereri în vederea recoltării de probe de cânepă pentru a fi trimisă la Laboratorul Central pentru Controlul Calității și Igienei Vinului – Blaj pentru determinarea conținutului de Tetrahidrocanabiol (THC).

 Deasemenea, în vederea respectării Ord. M.A.D.R. mai sus amintit, **I.T.C.S.M.S. Ialomița are atribuții în a acorda vize pentru soiurile autohtone de plante.** Pe parcursul anului 2023 s-au acordat 140 de vize care atestă calitatea semințelor de legume certificate, autohtone, ale căror soiuri sunt înregistrate în Catalogul Oficial al soiurilor de plante de cultură din România necesare fermierilor care accesează măsuri de sprijin cuplat acordat în cadrul Fondul European de Garantare pentru Agricultură (FEGA).

**Petiții.** În anul 2023 s-a primit 1 sesizare din partea Inspecției Naționale pentru Calitatea Semințelor în urma unei petiții a unui operator economic.

**Organizarea și conducerea activității economico-financiare a instituției**

**Transparența instituțională.**

Inspectoratul Teritorial pentru Calitatea Semințelor și Materialului Săditor Ialomița (I.T.C.S.M.S.) funcționează ca unitate cu personalitate juridică, finanţată din venituri proprii şi subvenții acordate de la bugetul de stat.

Bugetul aprobat al I.T.C.S.M.S. Ialomița în anul 2023 a fost de 1906 mii lei, din care cheltuieli de personal 1456 mii lei, bunuri și servicii 450 mii lei și cheltuieli de capital 0 mii lei (fig.7).

Veniturile I.T.C.S.M.S. Ialomița au fost realizate conform Ord. MADR nr. 344/2022 privind stabilirea tarifelor pentru efectuarea controlului, certificării, înregistrării, supravegherii, monitorizării și acreditării pentru producerea, prelucrarea și/sau comercializarea semințelor și a materialului săditor, precum și pentru efectuarea testelor de calitate ale semințelor și materialului săditor, cu modificările ulterioare.

**Fig.7**

Veniturile realizate de I.T.C.S.M.S. Ialomița, în anul 2023, au fost de 1427 mii lei. Cheltuielile efectuate au fost de 1881 mii lei, din care: cheltuieli de personal 1452 mii lei, bunuri și servicii 429 mii lei. Diferența dintre cheltuielile efectuate și veniturile realizate au fost asigurate din sumele din excedentul anului trecut. Execuția bugetară la I.T.C.S.M.S. Ialomița este prezentată în fig.8.

**Fig.8**

**Informații legate de procesul de achiziții publice, achizițiile sectoriale și concesiunile de lucrări și servicii.**

 În toamna anului 2022 s-a depus un proiect prin PNRR, Componenta 5 – Valul Renovării, Operațiunea Renovare energetică moderată a clădirilor publice – Autorități centrale, Titlu apel: PNRR/2022/C5/2/B2.1.b/1, Runda 2: ***Reabilitare și modernizare sediu administrativ I.T.C.S.M.S. Ialomița****,* proiect ce a fost aprobat pentru finanțare cu numărul **10772/26.01.2023**, în valoare de **2.113.571 lei**. Pe parcursul anului 2023 s-au desfășurat activitățile de depunere a documentației tehnico-economică, autorizații și proiectul tehnic.

 În anul 2023 achizițiile publice, la nivelul instituției noastre, s-au desfășurat în conformitate cu Legea nr. 98/2016, cu modificările ulterioare. Ele s-au realizat prin procedura de achiziție directă, respectându-se plafoanele prevăzute de lege.

În Sistemul Informatic Colaborativ de Achiziții Publice (SICAP) au fost inițiate 23 de achiziții în valoare de 35 mii lei. Pentru Proiectul finanțat prin PNRR s-au făcut 2 achiziții în valoare de 136 mii lei.

Totalul contractelor de servicii desfășurate în anul 2023 pentru întreținere și funcționare (utilități, comunicații, service-uri aparatură laborator) au fost în valoare de 85 mii lei.

Totalul TVA-ului plătit la bugetul statului a fost în sumă de 199 mii lei.

**Relațiile cu comunitatea**

Respectând prevederile Legii 544/2001 privind liberul acces la informațiile de interes public și a Legii 52/2003 privind transparența decizională în administrația publică I.T.C.S.M.S. Ialomița a publicat pe site-ul propriu [www.itcsmsil.bvl.ro](http://www.itcsmsil.bvl.ro) Raportul de evaluare a implementării Legii 544/2001 și Raportul anual privind transparența decizională în anul 2023.

 Săptămânal s-au transmis date la Inspecţia Naţionala pentru Calitatea Seminţelor privind activitatea I.T.C.S.M.S. Ialomița.

Instituția noastră colaborează cu L.C.C.S.M.S. București și cu celelalte I.T.C.S.M.S.-uri din țară, cu Autoritatea Națională Fitosanitară, prin centrele județene și cu alte instituții din județ.

I.T.C.S.M.S. Ialomița este membru în Colegiului Prefectural al județului Ialomița. În cadrul șsedințelor de Colegiu Prefectural s-a prezentat Raportul anual al I.T.C.S.M.S. Ialomița pentru anul 2022, în luna mai.

I.T.C.S.M.S. Ialomița transmite Instituției Prefectului informări trimestriale și semestriale privind activitatea instituției.

**INSPECTOR ȘEF**

**STAN IONELA ROSE MARIE**